Ego Odo, dux Burgundię, notum facio presentibus et futuris, me in perpetuum concessisse ecclesię Beatę Marię Avalonis, in remedium animę meę et antecessorum meorum, filios defuncti Hosmundi Franceis et heredes, cum omni possessione eorum quos nominata ecclesia habet de dono Guerrici canonici, qui ad feodum meum noscuntur pertinere. Concessi etiam Ogeret et fratrem ejus Gunterum et Constanticem Olere et Josbertum Nigrum et Stephanum, fratres Duranni canonici, et Petrum Textorem, et fratrem ejus Willelmum, et quidquid jam dicta ecclesia tempore patris mei acquisierat, et quicquid tenet et quidquid dono, vel emptione vel quilibet alio modo, in casamentis et in feodis meis, de cetero poterit adipisci. Actum est hoc anno incarnati Verbi M°C°XC°VII.